
Suma je pomalo tamna, pomalo vlažna, tiha, ispunjena »tajanstvenim« šumskim 
mirisima i glasovima. Ona je puna zanimljivosti. 


Šarolik je životinjski svijet koji nastanjuje šumu. Ima tu svadljivaca i kradljivaca, 
šutljivaca i smutljivaca, radiša i hladiša, i penjača i koljača... Samo što su šumski 
stanovnici oprezni i plašljivi pa izbjegavaju susret s čovjekom. Znaju ga kao lovca, 
čija puška sije smrt. Znaju ga kao drvosječu, čija sjekira i motorna pila ruše drveće 
u kojemu su duplje puha i vjeverice, u čijim se krošnjama gnijezde krstokljun i zelen- 
čica. Zato će uvijek netko od skrivenih šumskih stražara najaviti naš dolazak. Bio 
to svračak svojim ek-ek! — ili šojka, taj šumski milicionar, svojim ke-kre! — na 
taj znak upozorenja šćućurit će se srna u grm, djetao će prestati kucati, puh će smiriti 
svoju nestašnu dječurliju . . . Sve kao da je najednom zamrlo. A to je šteta, jer se u 
grmlju i na drveću, u raspuklinama stijena i među trulim lišćem na tlu odvija čudesan 
i raznolik život. Tek ako s velikim strpljenjem ostanete na pogodnu mjestu dugo 
nepomični, moći ćete upoznati nešto od toga života. 


Ova knjiga, opremljena sa 267 slika u bojama, želi vam približiti život šume. Pri- 
rodnjaci i slikari nastojali su da vam u njoj na prisan i povjerljiv način otkriju zanimljive 
pojedinosti iz života stanovnika šume i šikare. Tako ćete, na primjer, doznati: da 
će malena lasica i poginuti braneći svoje lasičiće, a strašna divlja mačka neće ni 
pokušati da svoj porod obrani ; da sivi soko u obrušavanju dostiže brzinu od 300 km/h ; 
da je smrdljivi tvor zapravo velik čistunac, a gizdavi pupavac velik smrdljivac; da 
vjeverica nije samo spretan penjač i skakač nego i dobar plivač ; da jelen svoje rogov- 
lje, teško i više od 10 kg, odbacuje svake godine u veljači ili ožujku i zamjenjuje 
novim... . 


Još ćete mnogo toga doznati iz ove knjige. Jer — šuma i šikara pune su zanimljivih 
tajna. 


Izdavač 


Divlja svinja 


Zaljuljale se lisnate hvoje, prasnuo polomljen ku- 


pinov gustiš — 1 pojavila se nezgrapna, tamna 1 


čekinjava glavurda snažnoga vepra, dva sitna, sjaj- 
na oka i dugačko rilo s opasnim zubima koljačima. 


Zdepasta neman ogleda se oko sebe kao da sluti 


opasnost. I s muklim roktanjem uranja opet u ši- 
pražje. Samo granje prašti za njom. Teško da će 
se ponovo pojaviti: divlje se svinje moraju sakri- 
vati da bi se održale u životu. Zive u krdima, a 
predvodnik je obično starija ženka. Ljudi 1 vukovi 
nesmiljeno gone 1 love te razdražljive velike živo- 
tinje izvrsnih osjetila i brzih refleksa. Divlje svinje 

gomolji 


Jeste li znali?... 


...da divlja svinja gazi na dva prsta s jakim pap- 
cima 1 zato je ubrajamo u dvopapkare? ...da ve- 
par može dostići duljinu od 1,75 m i težinu od 
150 do 200 kg? ...da mu kljove neprekidno rastu? 
.. .da divlja svinja na kraćim stazama postiže brzi- 
nu od 54 km/h?...da divlji praščić netom se oprasio 
nije veći od štakora? 


provode dan u skrovištu, a noću idu u potragu za 
hranom. Njuškaju i ruju rahlo šumsko zemljište, 
a katkad opustoše obližnja polja. Ako ih napadnu 
psi, ili ih lovac rani, srčano se brane. Ali ovi krupni 
šumski roktavci nisu samo korisni kao lovčev 
plijen. Rujući po šumama i njivama oni pota- 
mane svu silu štetnika: najviše kornjaša i njihovih 
ličinaka, a i ne malo poljskih miševa. 

Krdo divljih svinja prevaljuje duge pute: katkad u skitnji 
prijeđe više stotina kilometara. Ni planine ni rijeke nisu za- 
preka tim žilavim skitačima. U potrazi za hranom, oni će 
katkad preplivati čak i more između kopna i najbližih otoka. 


Divlje svinje češu se o stabla hrapave kore da bi se oslobo- 
dile nesnosnih nametnika koji su im se nakupili u koži i među 
čekinjama. Zaštićene od zmijskih ujeda debelim slojem slani- 
ne, divlje će se svinje katkad osladiti i zmijama otrovnicama. 


Vepar koji je dane i dane gladovao postat će mesojed. Tada 
neće prezati da nasrne ni na jelenje ili srneće lane. Evo na 
slici jelena kako priskače u pomoć svome jelenčetu pa opa- 
snim oštrim rogovljem tjera u bijeg proždrljivog nasrtljivca. 


Ovi debelokošci rado brčkaju i rashlađuju se u vodi, pa bila 
to i blatna kaljuža. Osim toga, kaljužanje im dobro dođe da 
se otresu preostalih nametnika koje nisu skinuli češanjem. 
Tu su naviku valjanja u blatu zadržale i naše domaće svinje. 


Kasna jesen je doba parenja. Da bi stekli naklonost ženke, 
veprovi nasrću jedan na drugoga uz divlje roktanje i pjeneći se 
od bijesa. Tko u toj borbi bude pobijeđen, ne preostaje mu dru- 
go nego da se postiđen udalji i nestane u šumskom čestaru. 


Divlja krmača oprasi četiri do dvanaest prugastih praščića. 
Oni su bojom i prugama izvrsno zaštićeni u svojoj okolini. 
Ali ako pritisne ljuta glad, mladunci su u velikoj opasnosti 
da ih bez ikakve milosti proždere čak i njihova vlastita mati. 


Sivi soko 


Soko je u nas od davnine simbol smjela i junačna 
čovjeka. I doista, sivi soko ostavlja snažan dojam 
svojim ponosnim obličjem 1 dostojanstvenim letom. 
On je najjači 1 najveći evropski soko. U svojoj je 
kategoriji velemajstor brzine, obrušavanja, brišu- 
ćeg leta 1 jedrenja zračnom modrinom. Sve mu to 
omogućuju oblik i građa tijela — majstorsko djelo 
prirode. Suplje 1 porozne kosti, kao i u ostalih 
ptica, smanjuju mu težinu, a povećavaju okretnost. 
Sokolove su oči pravi teleskopi: ugledat će plijen 
i na dva kilometra daleko! 

Premda izvrstan lovac, soko ubija samo ono što 
će i pojesti. Unatoč njegovoj gordoj samostojnosti 
možemo ga pripitomiti: tada će nam biti privržen 
i poslušan. Ali samo kad je slobodan, u svojim ne- 
beskim visinama, njegova ljepota 1 snaga dolaze 
do punog izraza. 

kukcožderi 

Jeste li znali? ... 


...da najmanji među vrstama sokolova nije veći 
od kosa, a da najveći gotovo ne zaostaje za orlom? 
.. .da je najbrži letač među svim grabljivicama soko 
grlaš? ...da se sokolarstvo — lov uz pomoć pri- 
pitomljenih lovnih sokolova — kod nas najduže 
zadržalo u Bosni: sve do kraja prošloga stoljeća? 


kunići i zečevi 

Najveću brzinu među pticama po- 
stižu sokolovi: obrušavajući se na 
plijen dostižu 300 km/h. Tome se 
nećemo čuditi ako zamijetimo da je 
soko tada oblikom nalik na projektil. 


Kad soko ulovi plijen u zraku, pušta ga katkad da padne 
na zemlju. Onda se baca na nj i proždere ga. Ako soko i soko- 
lica love zajedno, znaju u lovačkoj igri dobaciti plijen jedno 
drugome i uhvatiti ga u letu. Sivi soko seli prema jugu kad se 
bliži zima, a vraća se u naše krajeve u ožujku ili travnju. 

Aerodinamične kočnice aviona zapravo su dav- 
ni izum prirode. »Aktivirajući« dvije perjanice 
na pregibu krila, soko smanjuje brzinu i bac: 
se okomito na svoj plijen — ovdje na vjeve- 
ricu, koja više nema vremena da mu umakne. 


Soko se gnijezdi među hridinama, 
ali i u starim kulama, zvonicima i 
zidinama, pa i na drveću. Pahuljasti 
mladunci ubrzo opernate pa počinju 
učiti od roditelja sve letačke vještine. 


a Tad doipk: 


Često spominjano »oko sokolovo« nije samo izvanredno oštro- 
vidno, nego je jedno oko neovisno o drugome. Gornja slika 
pokazuje kako se proteže sokolovo vidno polje i kako on 
može istovremeno pogledom obuhvatiti različite točke. Poput 
najpreciznijega fotografskog aparata njegovo oko prima oštru 
sliku, svejedno da li iz velike udaljenosti ili posve izbliza. 


Velika jata ptica uvijek su opasnost za avione, posebno za 
mlažnjake, kad uzlijeću ili slijeću. Zato se neki aerodromi 
služe pripitomljenim sokolovima. Dovoljno je da ti neumo- 
ljivi »zračni prometnici« uzlete, pa da se ostale ptice, čim 
spaze te svoje neprijatelje, u tili čas posakriju kud koja. 


Lisica 


Svatko je od nas davno prije upoznao »tetu liju« 
u basni 1 bajci nego ju je vidio živu. Taj usamljeni 
lovac 1 skitač, majstor u prikrivanju svojih pravih 
namjera, obdaren bistrom pameću i dobrim pam- 

ia 
da 


janjci 


ćenjem, od davnine je simbol lukavštine i prepre- 
denosti. Lisica doista primjenjuje svakojake mu- 
drolije 1 vragolstva. Zna se učiniti mrtva pa za- 
skočiti iznenađena znatiželjnika; zna pod vodu za- 
roniti ako treba da zavara trag progonitelju. Umije 
nepomična dugo i strpljivo vrebati plijen pa se 
onda iznenadnim gipkim skokom baciti na nj. Kad 
se šulja grmljem, gotovo je nevidljiva i nečujna 
ljudima 1 životinjama. Nema kokošinjca koji bi 
odolio lisici: ona će spretnim šapama i šiljastom 
njuškom već naći načina da se u nj uvuče. Lukava 
lija stoput »promisli« prije nego se na što odluči. 


Jeste li znali?... 


...da lisica najčešće lovi obnoć? ...da svojim iz- 
vanrednim sluhom zamjećuje ciku miša s udalje- 
nosti od 70 m? Zato se lovci katkad posluže var- 
kom: primame lisicu pištaljkom koja oponaša mišji 
cijuk. ...da pustinjske lisice imaju veoma velike, 
a polarne lisice veoma malene uške? ...da je 
sjeverna lisica ljeti sivkastomodra, a zimi posve 
bijela? 

Kad je noć zateče daleko od njezina skrovišta pa mora pre- 
noćiti pod vedrim nebom, lisica se sklupča a kitnjastim repom 
prekrije njušku: tako se štiti od noćne studeni. A evo kako 
lija lovi poljskog miša, svoj jutarnji zalogaj: odskoči ogomito 
uvis pa se skupljenih šapa obara na nj. Tu bijega nema! 


Na ovoj slici lisica potvrđuje svoju poslovičnu lukavost u 
prilici kad joj se radi o glavi. Progonjena od lovačkih pasa, 
evo pretrčava stadu ovaca preko leđa. Tako će se u oštrome 
ovčjem mirisu izgubiti njezin vlastiti — i psi ne mogu dalje 
slijediti njezin trag: morat će se vratiti pokunjena nosa. 


Lisica uči svoje mladunce kako se lovi. Dok su još maleni, 
donosi im živ plijen. Kad poodrastu, vodi ih u lov. Evo ih kako 
se upravo nečujno šuljaju žrtvi — puhu koji zlo ne sluti 
— i spremaju na odlučan skok. Imat će baš slastan objed! 

Kad ih natjera glad, osobito u zimskim mjesecima, lisice 
kolju i lanad. Jež je neranjiv ako se sklupča tako da na sve 
strane strše njegove oštre bodljike. Ali ga lukava lija mlazom 
mokraće primora da se odmota i onda mu zarije zube u mekan, 
nezaštićen trbuh. U nje je »puna torba« svakovrsnih vragolija ! 


Ako lisica koja se upravo sprema da poveća svoju obitelj 
nema stana, iskopat će rupu pod korijenom nekoga drveta. 
Katkad će se prikrpiti jazavcu za prisilnoga »sustanara«, a 
onda još (crna nezahvalnica!) nerijetko svojom smrdlji- 
vom mokraćom otjera toga čistunca iz njegove vlastite jazbine. 


Lisici, rođenu lovcu, nije teško uzverati se uz položitije stablo 
i opljačkati ptičje gnijezdo u krošnji. Ona je i spretan ribar: 
pritaji se uz obalu šumskoga potoka dok ne dopliva riba, 
a onda je — tap! munjevitim udarcem šape izbacuje na suho. 


Gatalinka: 


Gatalinka ili kreketuša ljepotica je među evropskim 
žabama, ali bi uspoređena s mnogim raskošno obo- 
jenim rođacima iz tropskih krajeva ostala neugled- 
na Pepeljuga. Taj živahni patuljčić, velik nepunih 
5 cm, najspretniji je i najelegantniji penjač, ali i 
najbrbljaviji kreketavac od svih blebetavih stanov- 
nika uza šumske vode. Nježni prstići gatalinke nose 
na vrhu prionljive jastučiće koji joj omogućuju da 
se skakućući vere po bilju i granju. Ondje gore, 


4 puta povećana 


h 
uk 


nevidljiva u lišću, proboravi veći dio dana, između 
dvije popijevke 1 dva zalogaja. Ali svaki sumnjivi 
šušanj natjerat će gatalinku da se strmoglavi u naj- 
bližu baru. Izvirit će ubrzo, jer pod vodom ne 
može dugo izdržati. A zatim će, što opreznije 
može, doplivati k obali, uzverati se na »svoje« 
drvce 1, ponovo smirena, oglasiti se svojim reskim 
kreketom, dokazujući time da je prvi pjevač skri- 
toga šumskog zbora. 


Jeste li znali?... 


.. .da se gatalinka vrlo lako 
može držati u stanu, u pri- 
kladnoj staklenoj posudi 
(pa 1 jednostavnoj boci) s 
vodom? Tada za lijepa vre- 
mena izlazi iz vode, a pred 
kišu krekeće i silazi u vodu. 
Po toj svojoj »barometar- 
skoj« sposobnosti da »ga- 
ta« kakvo će vrijeme biti 
dobila je ime gatalinka. I 
drugo ime:  vremenjača. 
...da gatalinka presvlači 
kožu svakih petnaestak da- 
na? ...da svoj plijen hvata 
ljepljivim jezikom? ...da 
je ona — kao 1 ostale žabe 
— veoma korisna životinja 
jer tamani štetne kukce? 

U žabljem svijetu nitko se ne hvali vratolomnim penjačkim 
majstorijama jer žabe ne znaju za vrtoglavicu. I najnespret- 
nija žaba pravi je vještak u veranju. Evo vam na slici čitava 
skupa takvih malenih akrobata koji prikazuju svoje vještine. 


Gatalinke mogu izvesti i neobičnu »cirkusku točku«: penjanje 
po glatkome staklu. Tome se nemojte previše čuditi; njima 
je to isto kao što je vama hodati po ravnoj cesti. Tu im spo- 
sobnost omogućuju okrugli prionljivi jastučići na prstima. 


Pogledajte ovih šest žabica. Zar ne biste rekli da su odjenule 
šest različitih halja za svečan šumski ples? Prevarili ste se: 
to nisu različite žabe, nego uvijek — gatalinke! Različiti po- 


dražaji iz okoline na stanice u njihovoj koži izazivaju pro- 


Blaga je proljetna noć! Mužjaci u zboru nadimaju svoje zračne 
mjehure na podbratku — i koncert počinje! Kad se završi 
ta bučna ljubavna podoknica, ženke se požure da u najbli- 
žoj stajaćoj vodi izlegu jaja: svaka po tisuću komada otprilike. 

mjenu boje: u zelenu lišću gatalinka je zelena, na žućkastu 
pijesku žućkasta, u smeđu mulju smeđa, na sivkastoj kori 
drveta sivkasta... To su njezine zaštitne boje koje joj po- 
mažu da izbjegne zlu oku svojih mnogobrojnih neprijatelja. 


Prvi studeni dani nagovješćuju da je vrijeme zimskome snu. 
Tada se naš maleni kreketavi vodozemac povlači u skrovište 
— u rupu u muljevitu tlu ili pod korijenjem. Miran i spo- 
kojan, tu će provesti zimu zaštićen od surova vremena. 


Šljuka 


Ova samoživa, plašljiva i nepovjerljiva ptica ima 
izvrsnu zaštitnu odjeću. Kad se, uplašena, nepo- 
mično šćućuri među suho lišće, neće je od okoline 
razlikovati ni lovčevo ni pseće oko. Obično pro- 
vodi dan u svome brižljivo izabranom skrovištu u 
 gustišu, odakle uzlijeće tek u sumrak. Tada kreće 
prema njivama ili šumskim čistinama pa traži hranu 
prevrćući dugim kljunom ostatke truloga bilja. Pri 
najmanjem šušnju lista ili pomaku grančice šljuka 
će naglo uzletjeti bučno pršući krilima. Kad se 
malo primiri, stane izvoditi svakojake vragolije u 
zraku: čas strelovito zaokrene, čas naglo uzleti, 
sad krila priljubi uz tijelo, sad njima šumno za- 
krilata, pa se onda obrušava... — čitav niz vrto- 
glavih letačkih pothvata, a sve samo zato da bi 
izbjegla možebitnom napadaču. Kad se nad čisti- 


Najmilija hrana 


ličinke 


babure 1 crvi 


nom ponovo spusti noćni mir, vraća se oprezna 
šljuka, prežući izvjedljivo na sve strane, da bi na- 
stavila svoju skromnu večeru. 


Jeste li znali? ... 


.. .da je šumska šljuka u našim krajevima prola- 
zan gost: navrati u listopadu i studenom, kad iz 
sjevernih predjela kreće na toplu jug, i u ožujku, 
kad se odande vraća. Neke šljuke ipak prezime 
kod nas, a druge ostanu i preko ljeta. ...da ta 
plašljiva ptica najčešće seli obnoć? ...da je zbog 
ukusna mesa vrlo cijenjena pernata divljač? ...da 
šljuku zovu još i bena, iako je ta ptica sve drugo 
prije nego »benasta«? 

Mužjak šljuke, očekujući od svoje dragane nježni poziv »uic- 


-psk !«, izvodi pred njom čitav svoj akrobatski »repertoar«, 
koji se završava jednim »kvor-kvog!« i ljupkim naklonom. 
To je uvod u šljučju svadbu. (Inače, šljuke su mnogožene !) 


Zaprijeti li kakva opasnost, brižljiva šljuka neće misliti sa- 
mo na to kako da spasi svoju glavu. Ona će i svoje ptiće pre- 
nijeti na mjesto koje smatra sigurnijim držeći ih objema no- 
gama ili u kljunu. (Pogledajte na slici kako to ona radi.) 


J af 


Par) 
ruj 


! : sla 


Kuckajući kljunom o meko i vlažno šumsko tlo, i time opo- 


našajući kapanje kišnih kapi, lukava šljuka primamljuje gu- | 


javice skrivene u zemlji. Ne uspije li joj varka, ona će ih 
svojim dugim i osjetljivim kljunom (vrh mu je mekan i sav 


prožet živcima!) sama izvući iz njihovih skrovišta i pojesti. 

Gotovo nevidljiva u odjeći boje trulog lišća, čuči ženka na 
gnijezdu — skromnoj rupi u zemlji obloženoj mahovinom i 
paprati — pa grije četiri jajeta. A sve vrijeme dok se mališi 
ne izlegu mužjaka nema ni blizu: tko zna gdje se skita! 


De 


Ali kad šumska šljuka tako zarije u zemlju čitav kljun, zar 
nije izložena opasnosti da prekasno spazi neprijatelja koji 
na nju vreba? Ni najmanje! Krupne smeđe oči smještene su 
joj visoko u glavi, te šljuka vidi i unatrag. Tako je i ova 
šljuka na slici već spazila divlju mačku gore na grani iza sebe. 


Puh 


Pošto obavi posao u svojoj radnoj smjeni — a ona 
traje od sumraka pa do prvoga prosvitanja zore — 
puh se povlači u ložnicu visoko na drvetu. Tu će 
odspavati debelih dvanaest sati — »kao puh«! Kad 
se oda sna razbudi — a mrak se već hvata — taj 
se maleni glodavac najprije proteže 1 zijeva, zatim 
obavlja »osobnu toaletu«: čisti se od vrha bujnog 
repa pa do brkate njuškice. Tek tako uređen izlazi 
»u svijet« da bi se nanovo prihvatio zračnih izleta 
od jedne grane šumskoga drveća do druge. A nisu 


Najmilija hrana 


bobičasti plodovi 


prirodna veličina 


to bilo kakvi izleti! Čitave je noći puh u grozni- 
čavu poslu: smjeli se skokovi neprestano smjenjuju 
s iznenadnim preskocima i premetima, s vrtoglavim 
nizbrdnim potrkivanjem niz deblo. A svoj je toj 
užurbanosti i tome maratonskom trčanju jedina 
svrha da maleni glodavac nađe štogod čime bi smi- 
rio ljutu glad. Kad je tako, Još prije dana, trbuščić 
dosita napunjen, ovaj se šumski vragolan vraća u 
svoje skrovište da ponovo uživa u žuđenom i i teško 
zasluženom snu. 


Jeste li znali? ... 


. .da su puhovi rođaci mi- 
ševima a 1 vjevericama? 

..da ih ljudi love, naj- 
češće gvozdenim  stupica- 
ma, radi mesa, masti i 
krzna? ...da puhovi ne 
štede ni ptičja gnijezda s 
jajima 1 ptičjim mladun- 
cima? ...da je naš naj- 
manji puh, puh orašar, 
upola manji od običnog 
( puha s ove slike? 


koštuničavi plodovi 

Evo proljetne gozbe: sazrele su sočne trešnje! Znajući za 
pristojnost pri jelu, puh prinosi plod šapicama do usta. A 
da bi u prekidima zimskoga sna mogao štogod prizalogajiti, 
taj brižljivi glodavčić puni svoju spremnicu još za vrijeme ljeta. 


Osim svojim uobičajenim gnijezdom, puh raspolaže toplim i 
sigurnim skrovištem u šuplju drvetu. Ljeti radije prebiva u 
zračnoj »vikendici« koju sam izgradi na grani i odakle mo- 
že uživati u pogledu uokolo. Zimi se zavuče i u stog sijena. 


Vani bjesni ljuta zima: kiša šiba, snijeg mete, leden vjetar 
vije... A ovi mali pospanci, zamotani svaki u svoj rep, za- 
jedno spavaju blaženim snom i ne brinu se za ono što se vani 
zbiva. Tek će ih proljeće probuditi iz toga dugog zimskog sna. 


Ova nemirna životinjica posjećuje često i tavane kuća u bli- 
zini šume. Tu nalazi obilje krpa, vreća i drugoga mekog mate- 
rijala koji će poslužiti za oblaganje gnijezda. U tom poslu 
puh štropoće kao da je na tavan upao živ živcat provalnik. 


Neodoljiv nagon tjera već i pušiće da počinju učiti vještinu 
građenja gnijezda. Istom su dva mjeseca navršili, a evo ih 
već u tome poslu. Za građu im služe vlati trave i mahovina. 

Pušji je rep vrlo krhak, a to mu katkad spašava život. Ova 
kuna, koja ga je zaskočila, ostala je tako nasamarena s 
komadićem puhova repa u zubima. Plijen joj je pobjegao! 


Cuk 

»Cuvik, ćuvik!« — odjekuje za vedre noći šumom, 
ili parkom, ili usamljenim seoskim dvorištem, ili 
među razvalinama 1 starim zidinama. To je ćukov 
zov. Sivi je ćuk nevelika noćna grabljivica, goleme 
glave, iz koje sijevaju dva krupna, bistra, žuta oka 
uporna 1 prodorna pogleda. Zbog tih očiju 1 njegova 
pomalo jeziva ćukanja praznovjerni ljudi smatraju 


da ćuk oglašava bolest 1 smrt, da priziva nesreću. 
A jadni se ćuk pojavljuje u blizini ljudskih na- 


ši glodavci 


stamba samo zato da bi bio što bliže miševima, 
koji su mu najčešća hrana. Ako se kada pojavio i 
ćuknuo na prozoru bolesnikove ili samrtnikove 
sobe, bilo je to samo zato što ga je primamio ra- 
svijetljen prozor. Ćuk je, naime, upravo nezajažljivo 
radoznala ptica. Možda se ne bi reklo da je takav 
kad ga gledamo danju: tada obično poguren čuči, 
samo glavu okreće, glasa od sebe ne daje. Cuk 
tek noću razvija svu svoju spretnost i okretnost. 


Jeste li znali? ... 


..da sivi ćuk leti izvanredno vje- 
što 1, zahvaljujući mekom i na- 
buhlom perju, gotovo nečujno? 

..da ćuk nije isključivo šumska 
ptica, jer se često nastani i u gra- 
du: u visokim krošnjama kakvoga 
parka ili drvoreda ili pak u crkve- 
nom zvoniku? ...da ćuk nije vješt 
graditelj pa gnijezdo nerado gradi 
sam; radije će se gnijezditi u du- 
plju, u rupi među starim zidina- 
ma, u napuštenom i zapuštenom 
gnijezdu vrane ili vjeverice, na sje- 
niku ili čak u golubinjaku! ...da 
ćuka ubrajamo u sove, noćne gra- 
bljivice, među kojima je sovuljaga 
najveća: duga je do 75 cm? 


prirodna veličina 

netopiri 


mali gmazovi 

Ćuk i njegovi rođaci sove, jedini od svih ptica, mogu namigi- 
vati okom. Oči su im inače nepokretne, poput automobilskih 
farova, pa ako hoće da se ogledaju uokolo oko sebe, moraju 
okretati glavu na sve strane. A to im izvanredno uspije- 
va: zamislite da vrat mogu zakrenuti i za 270 stupnjeva! 


Ali nisu u ćuka sva osjetila podjednako istančana: njuh 
mu je gotovo posve zakržljao. Tako ostaje bez učinka smrad 
što ga radi obrane puštaju rovke, koje su mu omiljen zalo- 
gaj. Ćuk od vremena do vremena povrati malu gvalju ne- 
probavljivih sastojaka: kosti i dlake (na slici desno dolje). 


Svijetleći ćuk?! Taj nehotični učinak nastao je tako što je 
ćuk protrljao perje o sićušne svjetlucave gljivice koje su obložile 
stijenke njegove duplje. Da bi se zaštitio od studeni, ćuk nako- 
striješi svoje bujno perje, jer tako bolje zadržava tjelesnu toplinu. 

Vidno polje što ga ćuk obuhvaća objema očima veoma je 
prostrano a slike u njemu oštre, čak i u mraku. Nježna opna 
štiti mu oči dok nisko i valovito leti među spletom šumskoga 
granja. I sluh mu je izvrstan: čuje zov svojih ćučića i kad je 
dva kilometra daleko od njih! Cuk je ptica oštrih osjetila. 


Ćuk, noćni grabežljivac, poduzetan je i danju samo u vrijeme 
kad treba nasmagati hrane proždrljivim mladuncima. Inače dan 
provede čučeći na grani, telegrafskom stupu ili krovu. Dobro se 
slaže s vrapcima. Druge ga ptice ne trpe pa će uz kriku jatimice 
nasrtati na nj sve dok ne postupi po onoj da »pametniji popušta«. 

Jazavac 


Nastran i nabusit, zdepast i trapav — jazavac po- 
činje svečera tromo tumarati šumom i okolnim 
poljima. Učini nekoliko koraka pa stane, njuška 
oko sebe, premeće trulo lišće, čeprka rahlu ze- 
mlju... Ali neka mu se samo ispriječi kakva ne- 
oprezna ili nedobronamjerna životinja — naš će 
se dobroćudni jazo onaj tren preobratiti u pravu 
zlicu, spreman da se bije i noktima i zubima. Čim 
ga bijes prođe, nastavit će svoje tabanjanje, pun: 
dav i raskrečen kao i prije. 

Ova naizgled nezgrapna, a po naravi sebična 1 
nedruželjubiva zvijer, iskusno lovi manje životinje, 
a nadasve vješto kopa 1 ruje. Ali kad ga u lovu 
ostavi sreća, glad će ga natjerati u krađu do ob- 
ližnjih kukuruzišta i drugih njiva. Kad se ondje 

puževi i drugi 
beskralješnjaci 


gmazovi 


mali sisavci 


ptići 


toliko naždere da samo što ne pukne — a 1 noć 
se uto već primakla kraju — eto ga onim svojim 
prepoznatljivim lijenim 1 nespretnim hodom nazad 
svojoj urednoj 1 udobnoj jazbini da malo prodri- 
jema, jer to pomaže probavi. 


Jeste li znali? ... 


. da je jazavac svežderač — »svinja među zvije- 
rima«: nema gotovo biljke ni životinje kojom ne bi 
omastio brk? U Bosni je od davnine poznat kao 
kradljivac kukuruza s njiva. Carstvu mašte ipak 
pripada rasprostranjena priča kako tada jedan jaza- 
vac legne poleđuške, drugi na nj natovare klipove 
pa zubima odvuku te »žive saonice« do jazbine. 


1/3 prirodne veličine 


Netom zajeseni, jazavac, ljubitelj domaće udobnosti, temeljito Kad ga proljeće probudi, jazavcu je prva briga da napuni 


počisti jazbinu i nastre je novom steljom od paprati, trave i svoj nezasitni trbuh. Ovdje ga je sreća poslužila: domogao 
suhoga lišća. Sada može nesmetano početi dugi zimski san. se saća s medom. Gusto ga krzno štiti od razjarenih pčela. 


Vragoljasti jazavčići (kojih u jednom okotu 
bude tri do pet) provode rano djetinjstvo u 
bezbrižnim igrama: trče jedan za drugim, gri- 
zu se i valjaju. Brižna ih majka ni časa ne 
pušta iz oka. Još malo pa će ih učiti lovu. 


Jazavčeve su nastambe prava uredna podzemna naselja s pokoljenja. Novi ih stanovnici, razumije se, tada proširuju i 
više izlaza i hodnika za provjetravanje, a često imaju i »za- dograđuju po svom ukusu i prema svojim potrebama. Prije 
hodske jame« (na slici desno). Ista jazbina služi većem broju nego stegne ljuta zima svi se izlazi vrlo brižljivo zatvore. 

Babura 


Kakve li strahotne oklopljene nemani!... Nemojte 
se prenagliti: životinja koju vidite na donjoj slici 
nije u naravi mnogo veća od jednoga centimetra i 
posve je bezazlena: jedino što od nas traži je to da 
je pustimo na miru u njezinu vlažnom i tamnom 
malenom svijetu. Ali u tom svojem liliputanskom 
okolišu babura ili mokrica doista je nalik na 
oklopljena borna kola. Njezin se minijaturni oklop 
sastoji od sedam rožnatih pločica, a pod svakom 
Viri postrance po jedan par hitrih nožica. Možda 
ćete se začuditi kad vam spomenemo da baburu 
ubrajamo u rakove. Razumije se, ona je tek posve 
neugledan odvjetak te vrlo brojne rodbine i svojte 
kojoj pripadaju i takvi odličnici kao što su morski 
rakovi jastog i prug. Ali prošlo je nebrojeno tisuć- 
ljeća otkad se malena babura odvojila od svoje 


14 puta povećana 


slane pradomovine i stala se prilagođivati kopnenu 
životu. Ipak, još uvijek ona živi samo gdje je vlage 
u obilju. Stoga i ne voli jarko sunce, nego mračne 
zakutke. Razgrnite sloj vlažnoga opalog lišća u 
šumi ili vrtu pa ćete po svoj prilici ugledati desetak 
ovih životinjica kako se usplahireno batrgaju tra- 
žeći u paničnom bijegu kakvu rupicu kamo bi se 
skrile. 


Jeste li znali?... 


. . da babure što ih nalazite u vrtu, na staru zidu, 
u vlažnu podrumu i drugdje pripadaju zapravo 
različitim vrstama: jedna je zidna babura (to je i 
ova na slici), druga podrumska, treća kugličasta . . .? 
...da ima i babura koje su ostale živjeti u vodi? 

U svojemu malenom, vlažnom i tamnom svijetu babura nije Jedna je babura stradala u kljunu ptice. Druga, koja se slu- 
baš nitko i ništa; ona tu ima značajnu i korisnu ulogu: čajno prevrnula na leđa, uzalud se batrga i mlatara nožicama 
sudjeluje u uništavanju mnogih biljnih ostataka koji trunu. ne bi li se kako preokrenula i spasila. Neće joj uspjeti. 

Kad se na baburinu oklopu pojave bjeličaste mrljice, to je Dva-tri dana kasnije otpast će i prednji dio dotrajalog oklopa. 
znak da dolazi vrijeme presvlačenja. Babura se tada stresa, Babura će ga odbaciti tako što će se više puta uzastopce sna- 
pa će joj se najprije odvojiti i otpasti stražnji dio oklopa. žno zgrčiti. A novi je oklop već tu: izrastao je pod starim. 


Na žalost, ta nova i nježna »haljina« može pobuditi »ljudo- Ženka babure nosi jaja u posebnoj torbi na trbuhu (na slici 
žderske« porive ostalih babura: one će se okomiti na novu gore u krugu). Baburice dolaze na svijet bez stražnjega pa- 
kožu svoje drugarice i početi da je nesmiljeno proždiru. ra nogu; u svemu ostalom posve su nalik na svoje roditelje. 

Tvor 


Zguren u svom logu — a to je često samo posve 


skromno pribježište u duplju drveta ili u raspuklini 


među hridima — tvor, jedan od najspretnijih lovaca 
u životinjskom carstvu, čeka dok se smrkne pa da 
svojim skakutavim hodom krene u potragu za pli- 
jenom. Ta lukava i proždrljiva zvjerčica, taj maleni 
šumski krvnik, majstor je u šuljanju, nepogrešiv u 
skoku koji završava smrtonosnim ugrizom. Ne- 
ustrašivo će pustošiti 1 po usamljenijim okolnim 
seoskim dvorištima pa će u kokošinjcu, kunićnjaku 
ili golubinjaku pirovati svoj krvavi pir, posebno za 
vrijeme gladnoga zimskog razdoblja. U svom poslu 
primjenjuje tvor osebujan postupak: odabere naj- 
okrupniju žrtvu, prikolje je i odmah nosi u svoju 
smočnicu; vraća se po slijedeću, i tako više puta 


1/2 prirodne veličine 


maleni glodavci 


za redom. Pa 1 kad se osigurao dovoljnom zalihom 
hrane, tvor ne napušta lov. S drskom odlučnošću 
napast će i životinju dvaput veću od sebe, a može 
nasrnuti 1 na čovjeka. Kao da je opsjednut jednom 
jedinom misli: zaklati! Nemojmo ga kriviti za to: 
takva mu je od prirode uloga u živome svijetu 
šume 1 šikare. 


Jeste li znali? ... 


...da je tvor čovjeku i koristan time što tamani 
miševe, štakore, hrčke, voluharice 1 zmije? ...da 
tvor izlučuje nepodnošljiv smrad (pa se i za ne- 
čisto čeljade kaže da smrdi kao tvor)? Zato mu je 
i krzno u maloj cijeni jer je prožeto tim smradom. 

U tvorovoj smočnici možemo naći obilate zalihe žaba i jegulja, 
jer je on izvrstan plivač i neumoran podvodni lovac. Plijen 
brižljivo uskladištava za gladne dane. Ako treba, uredit će 
na raznim skrovitim mjestima i veći broj ovakvih smočnica, 


Nijedna manja životinja neće izbjeći tvorovu smrtonosnu na- 
padu, pa ni strašna riđovka. U borbi sa zmijom ovaj je ne- 
ustrašivi borac toliko spretan i hitar da ga njezini otrovni 
zubi neće dohvatiti (a možda je i manje osjetljiv na otrov). 


Ženka donosi mališima najprije ranjene životinjice koje nije 
teško svladati. Tako će u njima pobuditi lovački nagon i naučiti 
ih kako da nemoćni plijen spopadnu za najosjetljivije mjesto. 

Iako poznat po smradu što ga izlučuje kao sredstvo obrane, 
i od kojega bježe sve zvijeri, tvor je velik čistunac. Ovaj se 
tvor valja po travi da bi se oslobodio nametnika. Dovršit 


će »toaletu«  ližući krzno i  raščešljavajući ga noktima. 


Kad tvor osjeti da se ne može pouzdati u zube kao dovolj- 
no oružje, poprskat će neprijatelja smradnim mlazom iz 
žlijezda blizu čmara. A tome strašnom oružju neće odoljeti 
nitko, pa ni divlja mačka na ovoj slici: — postiđeno će se povući. 


Mlada ulovljena tvora možemo pripitomiti i držati u kući 
umjesto mačke. Tada će se pokazati kao izvrstan lovac štakora 
i miševa, koje će progoniti i istrebljivati upornije nego mačka. 


Svračak 


Je li se priroda našalila s ovom pticom kad joj je 
dala crn povez preko očiju, onako kako se obično 
na slikama prikazuju razbojnici? Nepomičan, us- 
pravan, pažljivo zagledan na sve strane, veliki svra- 
čak vreba s najvišeg vrha drveta na sve što se miče 
uokolo. Ništa mu neće izbjeći oku: ni skakavac 
koji se provlači kroz travu, ni soko koji kruži 
nebom. A kad se soko spremi za obrušavanje, 
ovaj će sivi stražar šumske guštare oštrim krikom 
uzbuniti sve živo oko sebe. Ali neka vas ta pri- 
vidna nesebičnost ne zavara. Time će svračak samo 
svrnuti pažnju preplašenih ptica i drugih životinjica 
na drugu stranu, a on će se u onoj strci i zabuni 
baciti na najbližu od njih, ubiti je udarcima svojega 
snažnoga kljuna 1 proždrijeti. A onda će opet za- 
uzeti prijašnje himbeno držanje i graditi se nevješt 
među okolnim pjevicama, pa će s njima i zapjevati 


gmazovi 


(premda ga priroda nije lijepim glasom obdarila), 
a onda će najednom prhnuti, oboriti se na najbli- 
žega do sebe i zatući ga. Veliki svračak ima doista 
navike šumskog razbojnika. 


Jeste li znali?... 


.. .da je među svračcima u kopnenom dijelu Hrvat- 
ske najčešći rusi svračak, a u primorskom dijelu 
crvenoglavi svračak? ...da od svih naših svračkova 
jedini veliki svračak nije ptica selica? 


Najmilija hrana 


prirodna veličina 


mali glodavci 


28 


I svračkova ženka je nesmiljena grabežljivka, ali je ptićima 
nježna mati. S mnogo pažnje brine se za svoje vječito gla- 
dne goluždravce, kojih bude četiri do šest u jednom leglu. 


Svračak je srčan borac. Napast će i veću pticu od sebe, ako 
se usudila prodrijeti u »njegovo« područje, te pokušati da 
je otjera. Ovdje »izravnava račune« sa sokolom vjetrušom. 


Roditelji obilno kljukaju svoje goluždravce svježom hranom 
i zalihama iz »smočnica« na trnju drveća, Mališi izbacuju 
neprobavljive dijelove u obliku malih kobasica ili kuglica. 


Jedna je od čudnih navika velikoga svračka da plijen koji 


odmah ne pojede »sprema« u svoju »smočnicu« tako što ga | 
nabode na trn (a kasnije često na te zalihe i zaboravi !). Ovaj Glas je u velikoga svračka hrapav, pomalo i kriještav — 


je »kućevni« nagon među šumskim pticama posve rijedak, a dovoljan samo za »diletantske koncerte«. Ali njegov manji 
više nego veliki svračak primjenjuje taj postupak rusi svračak. rođak rusi svračak izvrsno oponaša glasove drugih ptica. 

Divlja mačka 


Možda bi se tko prenaglio pa rekao: zgodne li 
cice-mice! Grdno bi se prevario! Tko malo bolje 
pogleda, vidjet će da se ova mačka prilično razli- 
kuje od našega kućnog miljenika. Zar naša maca 
ima takvu glavurdu s potuljenim ušima, takve 
divlje i žute oči, takav bujan a na kraju tupast 
rep! Divlja je mačka sva isprutana, a na nogama 
i repu nosi tamne kolute. Stražnje su joj noge dulje 
od prednjih, što odaje profesionalna skakača. Ta 
je mačka i veća od domaće: od vrha njuške pa 
do kraja repa može dostići 1 do 120 centimetara. 
U prirodi je ne možemo tako podrobno proma- 
trati: tek što nas ugleda, već nestane. Divlja mačka 
nema stalna obitavališta. Ta usamljena skitačica 
smješta se privremeno sad u šuplje drvo, sad u 
rupu među stijenjem. Ništa joj neće smetati ako je 

»stan« na koji je oko bacila već zaposjednut: ona 
će već stanara istjerati ili, još bolje, pojesti. Divlja 
je mačka lukava 1 »svima mastima namazana«: 
lovcu će nestati ispred nosa; plijen će birati dobro 
pazeći da ne uznemiri životinju jaču od sebe; 
nikad za sobom traga neće ostaviti. _Najmilija su 
joj zabačena stjenovita mjesta u mračnim crnogo- 
ričnim šumama. 


Jeste li znali?... 


. .da je divlja mačka jedna od najdivljačnijih zvi- 
jeri pa je nikako ne bismo uspjeli pripitomiti? (Do- 
maća mačka nije potekla od nje nego, najvjerojat- 
nije, od afričke libijske mačke.) 


Iako divlji mačak živi usamljenim skitničkim životom, čežnjiv 
pogled divlje mačkice može ga neko vrijeme zadržati u jed- 
nom dijelu šume. A tada će, osim noćnih koncerata, biti borbe 
i čupanja s nepoželjnim suparnicima koji se tuda vrzmaju! 


Mačja je mati nježna i puna ljubavi prema svojim mališima, 
ali samo dotle dok se ne radi o njezinoj vlastitoj koži. Tada 
će misliti samo na sebe! Jednim će skokom pobjeći, što 
dalje od opasnosti, a svoj će porod prepustiti tužnoj sudbini. 


Ovdje se naš junak pobjedonosno vraća iz noćnog lova s 
plijenom u zubima. Domaći će mu ukazati dostojnu počast. 
Ali on će odmah krenuti dalje u lov; priuštit će sebi odmor 
tek kad nanese toliko hrane koliko obitelji treba za više dana. 


Ovaj naš divljačar nije nikad nestrpljiv. Čekat će, ako treba, 
sate i sate, dok mu neoprezna ribica ne dopliva nadohvat 
nokata. Ako mački uspije da udarcem šape izbaci ribu iz 
vode, čekanje joj se i te kako isplatilo: tu je slastan zalogaj! 


Ova se lukava zvijer — kao malo koja druga — umije spret- 
no izvući iz različitih opasnosti. Ali će zato ona sama biti 
opasna mnogim šumskim životinjama: od ptice na grani i 


miša u travi — pa do nejaka laneta koje još nije hitro na nogama. 

Dva su samo neprijatelja divlje mačke: čovjek naoružan pu- 
škom i čelična stupica. Mačke se boje i lovački psi kad ih 
lovci huckaju na nju: mnogi pas koji se odvažio nasrnuti 
nosi zauvijek na sebi uspomenu iz takva nemila susreta. 


Kukavica 


Kuku! kuku! — često odjekuje netom olistalom 
proljetnom šumom. Znamo da se to glasi kukavica; 
ali malo se tko može pohvaliti da je među lišćem 1 
ugledao toga plašljivog ljubitelja najgušćih šumskih 
čestara.. Neka joj, dakle, zamjena bude ova slika. 
Tu se ona sladi bobama. Ali njezin pažljivi pogled 
kruži naokolo. Možda ispod oka upravo prigledava 
kamo to leti crnoglava grmuša, procjenjujući usput 
bi li to bila dobra dadilja budućem kukavičiću. 
Jer, ova je lijepa ptica posve izgubila nagon da 
gradi gnijezdo i da s požrtvovanjem othranjuje u 
njemu male gladuše koji bi je dočekivali razjapljenih 
sitnih a bezdanih ždrijela. Prometnula se u prava 
šumskog napasnika i nametnika koji podmeće svoj 
porod drugima u gnijezdo, a time i svu brigu o 

gusjenice i 
jaja kukaca 


njima. Ta nastrana ptica, koja nikad ne zasniva 
vlastite obitelji, dolazi k nama u travnju, a s 
početkom rane jeseni odlazi tko zna kamo u daleki 
svijet. 


Jeste li znali?... 


...da od nekih dvjesta vrsta kukavica, koliko ih 
ima, kod nas živi samo jedna, siva kukavica? (Tek se 
rijetko doskita do Dalmacije afrička kukavica, koja 
podmeće jaja vranama.) ...da su prirodoslovci na- 
brojili više od 160 vrsta ptica kojima siva kukavica 
podmeće jaja, ali da ima i ženki koje su se »spe- 
cijalizirale« za pretežno jednu vrstu (npr. za rusoga 
svračka)? ...da je kukavičje jaje jedva nešto veće 
od vrapčjega? ...da je kukavica razvila nagon pod- 
metanja jaja drugima možda odatle što ne može, 
kao većina ptica, izleći sva jaja za kraće vrijeme, 
nego taj posao obavlja mjesec-dva? ...da je kuka- 
vica štetna što zatire porod korisnih pjevica, a 
korisna što jede otrovne dlakave gusjenice kojih 


druge ptice neće? 


Najmilija hrana 

Ženka kukavice pažljivo vreba kamo odlaze i otkuda dolaze 
šumske ptice, da bi otkrila gdje su im gnijezda. Nedugo 
zatim obilazit će i ona ta gnijezda redom, ostavljajući u 
svakom po jedno svoje jaje: ukupno dvadesetak komada. 


Nahoče, kukavičić, izleže se iz jajeta prije nego djeca njegovih 
domadara. I uskoro u tome ružnom i slijepom golišavcu nikne 
nagon »izbaciti sve iz gnijezda«. On to odmah i učini: po- 
izbaca jaja i mladunce uz pomoć sedlaste izbočine na leđima. 


Ta šumska uhoda i potihnica često, pošto izleže jaje u tuđe 
gnijezdo, izbaci odatle ili odnese u kljunu po jedno domada- 
rovo jaje. Većina ptica bezazleno prihvati kukavičje jaje te 
ono ostane u gnijezdu; drozd ga najčešće prepozna i izbaci. 

Iz dana u dan raste kukavičić sam u gnijezdu, sve proždrlji- 
viji i zahtjevniji. Jedva ga drži maleno gnijezdo. Njegovi to- 
božnji roditelji, koje je veličinom prerastao nekoliko puta, 
satiru se nabavljajući mu jelo — kao npr. ovaj palčić na slici. 


Tri tjelna kasnije gnijezdo je kukavičjem potomku već pre- 
tijesno, pa taj vječiti gladnik puže okolo prosjačeći hranu. 
Pravo je čudo kako mu uspije ganuti tuđe roditelje (kao ovoga 
češljugara) koji će mu dati »otkidajući od usta« svojoj djeci. 

Kukavičji mladunac, sve o tuđoj brizi, porastao je i opernatio. 
Još će se neko vrijeme potucati »zavičajem«, a onda će se 
otpremiti u južne krajeve, kamo su mu roditelji otputovali 
još prije njega. (Naše kukavice odlaze sve do juga Afrike.) 


Jelenak 


Zzzuuu!... šumno i svečano, poput minijaturnoga 
helikoptera, u čudnu uspravnu položaju zrakom 
bruji taj blistavi oklopljeni kukac, najveći naš kor- 
njaš. Snažno razgranate čeljusti podsjećaju na jele- 
nove rogove: odatle kukcu imena jelenak 1 rogač. 
A kao i jelenu, i njemu Su »rOgovi« i ures i oružje. 
Mužjak s ljepšim 1 većim »rogovima« zatravljuje 
srca ženkama (u kojih su »rogovi« posve skromni) 
i diči se među ostalim mužjacima. A kad se sa 


suparnikom uhvati ukoštac, tim će ga zubatim: 


kliještima stegnuti u strašan zagrljaj nastojeći da 
mu zdrobi tvrdo pokrilje. Ali nemojte se prenagliti 
u davanju prognoze kako će se borba završiti! Ta 
sad je u toku tek šesta runda. Izazivač je zahvatio 
protivnika s leđa, uspravio se okomito na stražnjim 
nogama i uzmahnuo da ga zavitla u ponor... No 
izazvani je u padu povukao i njega. Sad se obojica 
koprcaju na zemlji. Kraj borbe? Još ne... A što 


to sad rade naši borci? Baš ništa: dodijalo im 
rvanje pa su pošli svaki svojim putem. Dakle — 
neriješeno! A časak zatim već posve mirno jedan 
uz drugoga srču slatki sok što provire iz ranice u 
kori drveta. Gotovo bismo rekli: tresla se gora, 
rodio se miš! 


Jeste li znali?... 


. .Jda dični jelenak provede samo desetinu života 
kao razvijen kukac, a devet desetina života pro- 
čami u drvetu kao neugledna grčica (ličinka)? 

. da ovi kukci još vrlo malo požive pošto su od- 


ložili jaja? ...da u letu ne postižu veću brzinu od 
6 km/h? | 


4 puta povećan 

Ovako teče životni krug jelenkov. Ženka izleže jaja u rahlu 
zemlju pod trulim deblom. Kad ličinka izmili, uvući će se u 
drvo i neće ga napuštati punih pet godina! Tu, u mraku i 


sama, progrizat će hodnike hraneći se drvom. Zlo i naopako 


ako se u tom bušenju tunela susretnu dvije ličinke: jača će 


Evo rvanja slobodnim stilom u teškoj kategoriji evropskih 
kornjaša. Jedan će borac ostati na bojnome polju »nogom 
kopajući«, drugi će steći naklonost jelenkovice i time omo- 
gućiti da novo pokoljenje jelenaka prođe svoj životni krug. 


Za toplih ljetnih večeri jelenak rado pokazuje svoje skromno 
letačko umijeće. Da uzleti, najprije mora odignuti tvrdo po- 
krilje, zatim raskriliti prozirna krila, i tek onda može sebi 
zapovjediti: polazak! — te se sa zukom vinuti u zrak. 

proždrijeti slabiju. Kad se najposlije (tek šestoga ljeta!) pro- 
metne u razvijena kukca, eto jelenka na svjetlo sunčevo. A 
dotle, on je prošao ove razvojne oblike: jaje — grčica (ličinka) 
— kukuljica — razvijen kukac. Takvu potpunu preobrazbu 
(metamorfozu) prolaze sve vrste kornjaša ili tvrdokrilaca. 


Ovaj je jelenak pozvao svoju »životnu družicu« (možemo ih 
razlikovati po veličini i po »rogovlju«) na »čašicu« slatkog 
soka što izvire iz rane na deblu. (Za tom hranom luduju, 
pa ih i u zarobljeništvu možemo hraniti šećernom vodom.) 


Ti nespretni letovi nikad nisu dulji nego stotinjak metara. 
Tada se jelenak, umoran, objesi o list ili stabljiku. Promaši 
li uporište pa se prevrne na leđa, velik mu je problem kako 
da opet stane na noge: oklop mu i pomaže i odmaže. 


Lasica 


Šiljaste njuške, uzdignuta repa, unatrag potuljenih 
ušiju 1 neukrotiva pogleda, lasica je neprestano 
u pokretu. Izduženo i gipko tijelo kao da nema 
kostiju 1 kao da je stvoreno da se zavlači u puko- 


tine 1 podzemne rovove ili da hitro skače preko 
potoka s kamena na kamen. Kao što spretno trči 
1 skače, tako se vješto vere i pliva. Osjetila su joj 
tako izoštrena a refleksi tako razvijeni da se čini 
nemogućim lasicu iznenaditi i zateći »na spavanju«. 
Ona je uvijek na oprezu, uvijek kao zapeta strijela. 
Ta izgledom dražesna životinjica krije u sebi stra- 
šnu ćud: kao da je goni nesavladiv i neprestan 


bijes — lasica je neutoljivo žedna krvi. Reklo bi 


se da je objavila rat do istrage svemu što živi i 
što može svladati. Pa ipak, ako je ulovimo posve 
malenu, moći ćemo je pripitomiti pa će biti umi- 
ljata kao kunić, iako će 1 tada svoj nagonski bijes 
iskaljivati na kućnim miševima. Lasica je naša naj- 
manja zvijer: zajedno s repom doseže tek 15—20 
cm. Za svoj porod (3—8 mladih u jednom okotu) 
požrtvovano se brine, a branit će ga neviđenom 
srčanošću. U skrovitu šumskome kutu lasica načini 
za svoje mladunce udoban log prostrt travom, 
lišćem 1 slamom. Tu oni proborave i više mjeseci; 
a onda krenu, svako svojom lovnom stazom. 


Jeste li znali? ... 


...da lasica može odvući zeca, što bi — u istom 
omjeru — bilo kao kad bi lav odvukao slona? 
...da zimi neke naše lasice postanu bjelkaste 1li 
posve bijele, a u sjevernim krajevima zimi sve 
lasice pobijele? ...da lasica manju ulovljenu živo- 
tinju pojede, a većoj samo ispije krv? 


povećana 1 1/2 puta 


Najmilija hrana 


glodavci 


vodozemci 

| Pen : 
Lasica će prenijeti manje jaje u zubima, a veće ovako kako 
vidite na slici. Jaja iz udaljenih gnijezda ne isplati joj se pre- 
nositi: ispit će tu omiljenu poslasticu »na licu mjesta«. 


Ki : “* 

Lasica obično lovi sama, ali se katkad više njih udruže i krenu 
u pravu pravcatu dobro organiziranu hajku. Tom se prigo- 
dom tiho i disciplinirano kreću do lovišta »u koloni po jedan«. 


za 


"a sada 
ha < dj 


Prirodne zapreke neće lasicu uzbuditi. Kad se valjano zaleti, 
načinit će skok osam puta dulji nego što je sama dugačka. 
(To bi bilo otprilike kao kad bismo mi skočili 14 m udalj!) 

Lasice gomilaju ulov spremajući ga u posebnim smočnica- 
cama. Tu hrana ostaje razmjerno dugo svježa jer lasica izme- 
du jednog i drugog komada pažljivo nastire slojeve pijeska. 


tik 


Razlika u veličini ne sprečava lasicu da bez skanjivanja na- 
padne i životinju znatno veću od sebe. Ovdje je žrtva divlji 
kunić: kad ga lasica zgrabi zubima za vrat, nema mu spasa. 


Kad lasica ugine, njezine će joj drugarice prirediti »svečan 
pogreb«. Možda se uklanjanjem mrtvog tijela postiže to da ono 
ne primamljuje druge zvijeri u oblast koju lasice smatraju svojom. 


Najeznica 


U svijetu prirode ima obilje malenih i velikih bića 
koja su, u toku duga 1 polagana razvoja kroz 
milijune godina, razvila posebne prilagodbe da bi 
se mogla razmnožavati 1 opstojati. Među takve 
»specijaliste« ubrajamo i ose najeznice. One na 
osebujan način svome potomstvu osiguravaju život 
— svakako na račun odabranih žrtava. Ove ne- 
obične kukce prepoznat ćete po izvanredno vitku 
tijelu 1 dugačkoj leglici (koju, naravno, imaju samo 
ženke) — nekoj vrsti šiljaste 1 tanke a šuplje igle, 
dugačke oko 5 cm. Osa upotrebljava leglicu naj- 
prije kao svrdlo da izbuši rupu u drvetu ida ne- 
pogrešivim nagonom ubode ličinku nekoga kor- 
njaša koja u drvetu dube svoje hodnike. Svrha ove 
neobične operacije nije ubiti ličinku, nego — i to 
je sad druga uloga leglice — kroz nju uložiti jedno 
jaje u ličinkino tijelo. Od tog će časa tijelo žrtve, 
a da ova to i ne sluti, postati živ inkubator za 
malenu najeznicu koja će se razviti iz jajeta, te malo- 
-pomalo iznutra izjedati svoga »stanodavca 1 hrano- 
davca«. Ovim grozovitim postupkom ženka na- 
jeznice izbjegava trud oko priređivanja gnijezda i 
pribavljanja hrane za L svoje potomke. | 


Jeste li znali?... 


...da su ose najeznice čo- 
vjeku korisni saveznici u 
suzbijanju biljnih štetnika 
među kukcima i značajan 
činilac u održavanju ravno- 
teže u prirodi? ...da ima 
i nekih štetnih najeznica, 
a to su one koje ulažu ja- 
ja u mlade plodove voća- 
ka? ...da ima mnogo 
vrsta "najeznica, a na 
slii je prikazana  veli- 
ka crvenonoga potajnica? 

. da su neke potajnice 1z - 
tropskih krajeva oboruža- 
ne leglicom dugačkom do 
15 cm? 

Ovo je prva faza »operacije svrdlanja«. Kao pravi profesional- 
ni obijač, najeznica najprije potanko razmatra deblo ili granu 
koju će bušiti da bi procijenila sve teškoće toga pothvata. 
Tvrdoća drveta neće zastrašiti toga majstora u svrdlanju. 


Kad je najeznica tačno utvrdila gdje se krije žrtva, prihvati se 
nogama čvrsto za koru drveta, uzdigne zadak te iz toka izvuče 
svoju dugačku leglicu, kao što se mač izvlači iz korica. Tada 
počinje bušenje: dobrih je dvadesetak minuta potrebno da bi 
leglica, tanka kao vlas, prosvrdlala drvo 3 cm duboko. Kad osa 
leglicom dopre do bespomoćne ličinke, odmah u nju uloži jaje. 

Osa najeznica pažljivo kucka stražnjim nogama po kori drveta 
i tako odašilje snopove titraja koje se prenose kroz drvo. 
Naiđu li ti titraji u drvu na hodnik u kojemu se nalazi ličinka, 
odbit će se, pa će ih najeznica primiti i osjetiti zapreku. 

Postupak ose najeznice možemo usporediti s radom radnika 
koji buši kompresorskom  bušilicom betonsku podlogu. A 
kad najeznica završi posao, toliko je iscrpljena da joj treba 
prilično vremena dok iz drveta izvuče svoju dugačku bušilicu. 


Dosad smo pratili rad crvenonoge potajnice. Druge vrste na- 
jeznica .primjenjuju jednostavniji postupak. Žrtvu (npr. gu- 
sjenicu) omame otrovnim ubodom, zatim je prenesu na skro- 
vito mjesto i u nepomično tijelo ulože jedno ili više jaja. 


Leganj 


Šuma je puna iznenađenja. Jedna sivkastosmeđa 
hrpica na zemlji koja se bojom slila s jednoličnim 
sagom suhog lišća 1 grančica, 1 na koju samo što 
niste nogom stali, odjednom se trgla, rasprostrla 
perje 1 — flap, flap, flap! — nestala uz mek i 
hitar lepet krila! Susreli ste, dakle, šumsku pticu 
legnja. Otkud mu ime, nije teško pogoditi: tako 
prilegne uza zemlju ili granu s raspucanom korom 
da ćete ga spaziti tek kad se sam pomakne. Njegova 
druga imena — mračnjak, pomrakuša, noćna lasta 
— govore da je to noćna životinja. A još jedno 
ime — kozodoj — potječe od smiješne praznovje- 
orice da leganj čučne pod kozu ili ovcu, prihvati 
svojim širokim 1 kratkim kljunom sise njezina vi- 
mena pa stane sisati mlijeko. I oko njegova noćna 


noćni leptiri 


posve nečujna leta splele su se priče. Sve to čini 
legnja često nerado viđenim gostom u selu. A on 
je zapravo poljoprivredniku izvanredan saveznik i 
pomagač, jer svojim ljevkastim kljunom potamani 
svu silu štetnih noćnih kukaca. Upoznajte tu ko- 
risnu pticu 1 pomozite da se obore stara i besmi- 
slena naklapanja o njoj! 


Jeste li znali?... 


.. .da leganj može bez po muke uzletjeti s mjesta 
iako ima posve kratke noge? ...da leganj oko 
kljuna ima oštre čekinje koje mu služe za opip? 
.. da boravi samo u crnogoričnim šumama? 


razni kukci prirodna veličina 

Danju leganj drijema, kao što vidite, tako da polegne uzduž 
grane. (Ostale se ptice postavljaju poprečno na smjer pru- 
žanja grane.) Uz njegovu boju i šare poput kore drveta, i taj mu 
položaj pomaže da ga doista teško razlikujemo od okoline. 

Klap, klap, klap! — ritmičnim i bučnim krilatanjem započi- 
nje leganj snubljenje te poziva svoju odabranicu da ga slijedi 
u čežnjivim i brzim letovima po mjesečini. Obilan niz takvih 
klav-klap! na kraju leta najavljuje da je vjenčanje obavljeno. 


Legnji ne viju gnijezda nego brižljivo odaberu malo ulegnuće 
u travom pokrivenoj zemlji, i tu legnjica izleže dva jajeta. 
»Dobro  odgojeni«  mališi drže svoj  »krevetac« čistim: 
»potrebu« će obavljati izvan toga malo neobičnoga gnijezda. 

Leganj je više večernja nego noćna ptica. Spretan je letač pa 
može izvesti brze zaokrete u zraku. U letu lovi svakovrsne 
večernje i noćne kukce rastvarajući (do iza oka!) tik pred 
njima svoja golema usta: hap! — i plijen je već u želucu. 

Nad balegom što se nakupi u staji i toru saberu se muhe i 
drugi kukci. Tu je, dakle, obilno lovište za legnja, i on se 
neće ustručavati da onamo zađe. I tu je, valjda, porijeklo 
one praznovjerice da ptica zalazi u staju da bi dojila mlijeko. 


Leganj je dalek rođak cuka, ali i čiope, rekordera u brzu 
letenju. I on je vrstan letač a ptica je selica. Kad studene no- 
ći najave dolazak zime, legnji s kratkim prekidima odlijeću 
na daleko putovanje: prema istočnoj i južnoj Africi ili Indiji. 

Kuna zlatica 


Poput tamne mrlje koja strelovito preskače s grane 
na granu pojavljujući se i nestajući nečujno kao 
duh, kuna zlatica krstari šumom u potrazi za plije- 
nom. Gotovo svaki šumski sisavac, pa bio to zec 
ili divlji kunić, jelenje ili srneće lane, vjeverica pa 
i sam bodljivi jež, past će žrtvom ovoga krvoloka. 
Ali njemu nikad ubijanja dosta: hvatat će i proždi- 
rati male gmazove, ptice svih vrsta zajedno s njiho- 
vim goluždaravcima na zemlji i na grani, pa čak i 
kukce. U potjeri za vodenim pticama kuna će se 

bez ustručavanja zaputiti u njihov prirodni okoliš 
— u vodu 1 u trščak gdje se gnijezde. Ukratko: to 
je jedna od najkrvoločnijih evropskih zvijeri. Po- 
štedjet će jedino životinje koje su znatno veće od 
nje. Prekodan se zlatica odmara u svom duplju; 
obnoć izlazi na uobičajene pohode. Ali i ona ima 
uporna 1 nesmiljena progonitelja: čovjeka. I tako 
strelovito brza i okretna kuna često završava svoju 
lovačku karijeru u izlogu krznarije. 


Jeste li znali? ... 


..da u nas živi i manja kuna bjelica koja davi 
perad? Njezino je krzno također na cijeni. ...da 
će krpa obješena o granu privući kuninu pažnju 
tako da će je ona, nepomična, sumnjičavo motriti 
sate 1 sate? oda među kunama najskupocjenije 
krzno daje sibirski samur? ...da je također veoma 
cijenjeno krzno američkoga smrdljivca, poznato 
pod nazivom skunks?| 

Kuna je ugledala vjevericu te poput strijele sunula za njom. 
Svojoj dječurliji kao da je kazala: Budite dobri i gledajte što 
ja radim; eto mene časkom natrag! — To je prvi, uzbudljiv 
i nezaboravan, nastavni sat lovljenja. kojemu male kune 
prisustvuju. A one su valjani učenici: uče brzo i lako. 


Kao mnogi sisavci, i kune označavaju granice svoga lovnog 
područja tako što ih poštrcaju mokraćom. Teško neopreznja- 
koviću ili zlonamjerniku koji se usudi prijeći te granice! »Po- 
sjednik« će ga odmah napasti i odagnati zubima i pandžama ! 


Kad u šumi ponestane hrane, kuna je prisiljena da se prikuči 
seoskim gospodarskim zgradama. Upadne li u kokošinjac, 
tu će biti strašna krvoprolića, jer kuna, obuzeta ubijanjem, po- 
kolje mnogo više nego što može pojesti ili ponijeti sa sobom. 

U vrijeme parenja borbe mužjaka oko ženke česte su i ogor- 
čene: oni se rvu po snijegu, progone po drveću, čerupaju i 
ujedaju u jazbinama... A dotle njihove dragane naizgled 


 ravnodušne stoje i gledaju očekujući pobjednika, kojemu će 


pružiti svoju — šapu u znak pristanka na zajednički život. 


Nijedan naš krznaš nije tako cijenjen kao kuna. Ali ona sa 
svojim gustim i mekanim krznom ima i neugodnosti jer se u 
njemu nastane nametnici svake vrste. Kuna ih se pokušava 
osloboditi češući se uporno o hrapavu koru šumskog drveća. 


Kuna nije isključivo mesožder: u tek joj ide i slatko voće! 
Zato će u svoj jelovnik, radi promjene, uvrstiti i jagode, ku- 
pine, maline, kajsije, jabuke . .. Neće se ustručavati da upa- 
dne kojom prilikom ni u pčelinjak da bi se osladila medom. 


Sljepić 


Ovaj je šumski stanovnik upravo dirljivo neshva- 
ćeno biće. Često čovjek, netom ga spazi, u prvom 
naletu straha 1 odvratnosti, ubija sljepića zamje- 
njujući ga zmijom otrovnicom. A sljepić uopće 
nije zmija, nego beznog gušter! (Noge su imali 
njegovi preci prije mnogo stotina tisućljeća.) Taj 
posve bezazleni gmaz veoma je koristan u vrtu jer 
tamani štetnike. Ali kao što često biva: umjesto 
da ga nagradimo, mi ga progonimo 1 ubijamo. 
Da bismo tu nepravdu mogli ispravljati, upoznaj- 
mo najprije dobro ovoga nesretnog puzavca. Dug 
je tridesetak centimetara, od čega na rep otpada 
više nego polovica. Boje može biti raznolike: tamno- 
smeđe, sivkaste, žućkaste. Na očima, kao 1 ostali 
gušteri, ima kapke (a zmije ih nemaju) 1 posve 
dobro vidi. Pa ipak je dobio ime kao da je slijep! 

To je još jedan nesporazum oko ove životinje! 
Danju sljepić drijema u svome skrovištu; a čim se 
u zraku nasluti večernja svježina, eto ga u po- 
tragu za hranom. Ako ga progonitelj pograbi za 
rep, otkinut će mu se, a sljepić će umaći. Neće dugo 
čamiti bezrep: uskoro će mu izrasti nov rep, dug 
kao 1 prijašnji. 


Jeste li znali?... 


..da se sljepić ne može uspuzati na granu? ...da 
u zarobljeništvu proživi desetke godina? ...da je 
u našim primorskim krajevima čest još jedan bez- 
nogi gušter — blavor? Ta dnevna životinja triput 
je dulja od sljepića. 


povećan I 1/2 puta 


gujavice 


puževi golaći 

Brrrrr — kakva studen! Zima je na pragu. Sljepić se zavlači 
u kakvu pukotinu pod zemljom i tu, smotan oko sebe, za- 
pada u zimski san. Ako je s njime kakav prisan prijatelj, 
oba će »zagrljeni« prespavati zimu — bar četiri do pet mjeseci. 


Ljubavno suparništvo mužjaci rješavaju dvobojem, a jedino 
su im oružje zubi. Posljedice su ozljede i otkinuti repovi. Že- 
lite li prepoznati velikog ljubavnika i prznicu, dosta je da 
na njemu prebrojite brazgotine i da zapazite da je bezrep. 


Evo u proljeće sljepića nanovo, samo je veoma smršavio i 
izgladnjeo. Pužić je njegova omiljena poslastica, posebno puž 
golać. Životinje koje je malo teže savladati sljepić usmrćuje 
tako da ih pritisne o tlo i grize. (Sljepić nije otrovan.) 

Pošto je svladao suparnika, pobjedniku je pripala lijepa dama 
sljepićkinja. On je zatim ustima unosi u zajednički stan. A 
djeca? Bude ih najednom 6 do 19. U crvenom krugu na gor- 
njoj sličici vidite novorođenče umotano u vrlo nježnu opnu. 


Vode se sljepić ne plaši a u njoj se kreće spretno i hitro. Ipak, 
voda mu nije uobičajena životna sredina pa u njoj ne ostaje 
dugo. Ne stigne li pravovremeno do obale, može mu se čak 
dogoditi da se udavi. Jer, sljepić je gmaz i diše plućima. 

Evo brza i praktična načina kako se riješiti iznošene odje- 
će. Sljepić se provlači između kamenja i tako skida sa sebe 
staru kožu koja mu je već postala pretijesna. A pod njom je 
već nova koža — sjajna i elastična, ali još tanka i nježna. 


Vuk 


Samo što netko spomene njegovo ime, već nas 
podiđu srsi! Kao što 1 poslovica kaže, vuk ne 
mijenja ćudi, nego ostaje nepopravljiv zlikovac 1 
ubojica. Pa ipak, nemojmo ga odmah tek tako 
osuditi. Istina je, on ostavlja za sobom krvavu 
pustoš u stadu ovaca pa i u krdu stoke krupnog 
zuba, ali dok od gladi posve ne podivlja, čovjeka će 
se kloniti. To znači da »razborito prosuđuje.« Ako 
vuk otkrije zatrovanu hranu, zgrnut će je na hrpu 
da time upozori ostalu subraću neka je ne diraju. 
Upišimo mu i to u dobro. Pratimo li pažljivo kako 
čopor vukova organizira prepad na stado ovaca, 
morat ćemo i preko volje priznati da to rade smi- 
šljeno 1 s izvjesnom strategijom: jedni imaju samo 
taj zadatak da na sebe svrate pažnju ovčarskih 
pasa, a drugi dotle obavljaju »glavni« posao. I 
neke vrste smočnice uređuju vukovi: zakapaju 
ostatke nepojedena plijena pa će im se vratiti kad 
ogladne. Inače, vukovi slijede »vrelo hrane« — a 

to može biti krdo srna, ili stado ovaca — nastojeći 
da se ne udalje previše od njega ni ono od njih. 
Vuku će pasti plijenom najčešće sve što je među 
drugim životinjama manje otporno, kržljavo, bole- 
sno, staro. Tako ta zvijer — premda nehotično 1 po- 
sredno — pomaže da se u prirodi održi 1 dalje raz- 
množava samo ono što je najzdravije i najsposob- 
nije. 

Jeste li znali?... 


...da vukovi, i kad hajkaju plijen, dijele među 
sobom uloge: dio čopora progoni žrtvu, a dio je 
presreće? ... da vuk, ako proguta otrovanu hranu, 
stegne trbušne mišiće i povrati što je pojeo spasa- 
vajući tako život? ...da može trčati brzinom od 
60 km/h? ...da u Jugoslaviji ima još vukova u 
gorovitim predjelima Like, Gorskoga kotara, Bosne 
i drugih krajeva? U srednjoj i zapadnoj Evropi 
vuk je gotovo posve istrijebljen. 


Najmilija hrana 


glodavci 


46 


Dok vučica u jazbini doji mladunce, otac odlazi da za svoju 
gladnu obitelj nabavi svakodnevni objed. Vučići provode cio 
dan u bezbrižnoj i veseloj igri. Najradije se vrte oko sebe 
naganjajući i loveći vlastiti rep. To je dobra lovna vježba! 

Za izuzetno studene zime i kad u šumi nema ničega što bi se 
pod zub stavilo, ovi će grabežljivci bez milosti napasti i pro- 
ždrijeti jednoga između sebe, i to onoga koji je po nesreći 
bolestan ili od starosti iznemogao. To je zakon šume. 


Pred svojim »šefom« .vuk »nižeg ranga« ponizno će podvući 
rep među noge, i jao si ga njemu ako to ne učini! Vuk 
»srednjeg ranga« smije rep napola podignuti. Samo »šef« 
drži rep uspravno: to je znak njegova položaja: i dostojanstva. 

Pogledajte kakav je to glumac i pretvorica! Da bi prevario 
radoznalu vranu i došao joj glave, vuk umije savršeno od- 
glumiti mrtvaca ležeći u snijegu. A onda će u pravi čas 
»uskrsnuti« — i ptica će prekasno spoznati da je nasamarena. 


Kako se vuci sporazumijevaju? Ostavljaju za sobom mirisne 
tragove. S većih se udaljenosti sazivaju žalostivim urlikanjem 
i zavijanjem. U vučjem čoporu vlada matrijarhat: predvod- 
nik je u pravilu starija, iskusna ženka (a izuzetno mužjak). 


Vuk ima zdepastu glavu i dugu njušku, tipičnu za životinje 
dobra njuha. Izrazom »lica« vuk na ovim slikama odaje: 
1 — normalno stanje, 2 — strah, 3 — sumnjičavost, 4 — pri- 
jetnju. Da je izvrsno raspoložen pokazat će mašući repom. 

Krstokljun 


Kako je ovoj ptici nakazno izrastao kljun, pomislit 
ćete; pa ona njime ne može ni kljucati ni uzimati 
hranu! U zabludi ste. Tako oblikovan kljun alat 
je posebne vrste — specijaliziran za otvaranje če- 
šera 1 vađenje sjemenki. Po tome ukrštenom kljunu 
— a on se ukršta kako kome: nekom udesno, ne- 
kom ulijevo — dobila je ptica ime krstokljun. A 
što je još čudnije, mladi krstokljunčići imaju posve 
ravne kljunove, kao i drugi ptići. Ostaju im takvi 
za sve vrijeme dok čuče u gnijezdu a roditelji ih 
hrane. Tek kad opernate, porast će im kljun dulji 
pa će se vrhovi prekrižiti. Tada će 1 oni biti spo- 
sobni da sami rastavljaju ljuske češera 1 vade slasne 
sjemenke. Ove su lijepe ptice izvrsni pjevači: kad 
zapjevaju, sve se ori od ćurlikanja, prebiranja, 
cvrkutanja — sad tihog, sada zvonkog — pravi 
slap zvukova, kao da zvone i romone srebrni zvon- 
Čići. A svojim jarko obojenim perjem krstokljun 
ide u najveselije odjevene ptice naših šuma — 
razumije se, samo crnogoričnih, jer: gdje češera 
nema, nema ni krstokljuna. 


Jeste li znali?... 


...da je na slici smrekov krstokljun (iako ga tu 
vidimo na borovoj grančici)? ...da borov krsto- 
kljun ima kraći a jači kljun pa može otvarati 
drvenastije borove češere? Smrekov krstokljun svo- 
jim slabijim kljunom to ne može, nego se hrani 
sjemenkama iz mekših smrekovih 1 jelovih češera. 


kukci 1 njihove 
ličinke 

Ovaj se smrekov krstokljun odvažio da načne jedan već posve 
zreo borov češer. Viseći naglavce, kida svojim kljunom-kliješti- 
ma tvrd češer. To nije lak posao. Treba spretnosti i snage — 
ali i dobar kljun. Jelov i smrekov češer mekši su od borova. 


Krstokljunu je uspjelo otkinuti češer. Hvata ga pandžama i 
u letu nosi na sigurno mjesto, najradije do kakve račve u granju. 
Tu će nastaviti »obrađivanje« plijena: čupanje češerovih lju- 
saka i vađenje sjemenki. Sjemenke su hranljive i pune ulja. 


Mužjak je u krstokljuna uvijek svečano odjeven, čak i kad 
obavlja svakodnevne poslove. Ženka uvijek nosi radnu haljinu 
manje upadljivih boja. Ta prilagođenost okolini bojom štiti 
je od neprijateljskog pogleda dok leži u gnijezdu na jajima. 

Dogodi li se da krstokljunu češer padne na zemlju, ne pre- 
ostaje mu drugo nego da krene za njim. Raščinit će ga u 
najvećoj hitnji, jer ga — onako upadljivo šarena — lako mo- 
že spaziti kakav grabežljivac, na primjer kuna ili lasica 

Krstokljuni su prave ptice skitalice. U velikim jatima tuma- 
raju iz jednoga kraja u drugi. Nisu to prave seobe, u daleke 
krajeve, nego promjene mjesta, pa radilo se i samo o tome 
da se iz nizina dižu u planinske predjele, ili obrnuto. 


Krstokljun je društvena ptica pa se u društvu i gnijezdi, i to 
ne samo ljeti, kao ostale ptice, nego i usred ljute zime, kad 
dozrijevaju češeri. Za postavljanje gnijezda bira mjesta nad- 
svođena granjem kao krovom, da ono bude bolje skriveno. 

Vjeverica 


Kako bi žalosna bila šuma bez ove ljupke 1 okretne 
životinjice! Izlet u šumu na kojemu ne bismo ugle- 
dali vjeverice činio bi nam se s pravom kao pred- 
stava u cirkusu na kojoj ne bi nastupio glavni 
akrobat. A vjeverica 1 jest takav vragometni 1 ne- 
umorni majstor vještina na šumskom trapezu i 
užetu, ona je šumski opsjenar 1 čarobnjak, klaun i 


orasi 1 lješnjaci 

gumeni čovjek — sve u jednoj osobi. I k tome je 
sva ta energija i životna snaga sabijena u tjelešce 
ni pola metra dugo, od čega treba još polovicu 
odračunati na rep! Ali ako vjevericu dulje pažljivo 
promatramo, morat ćemo dometnuti 1 druge njezi- 
ne sposobnosti. Ona je savršena »gnijezdogradite- 
ljica«, bolja nego mnoge i mnoge ptice. Brižljiva j je 
»domaćica«, jer neumorno slaže hranu u »smoč- 
nicu«. A kako se samo strelovito vere na poseban, 
vjeveričji način: izvodi vrtoglavu vijugavu spiralu 
oko debla do samoga vrha, a pri tom se kore ne 
prihvaća prstima, kao majmuni, nego samim nok- 
tima. Jedna osobita navika svjedoči o njezinu raz- 
boritu oprezu: kad jede, uvijek sjedi uspravno slu- 
žeći se prednjim nogama kao ručicama. Tako 
može neprekidno držati na oku svu svoju okolinu 
1 izbjeći neugodna iznenađenja. 


Jeste li znali?... 


..da zimi vjeverica spava 
kratko, samo s vremena 
na vrijeme? ...da time što 
često zaboravi gdje je u 
zemlji “uskladištila razne 
plodove pomaže obnavlja- 
nju šume novim mladica- 
ma? ...da trči brzinom od 
22 km/h? ...da se sa svo- 

jom subraćom sporazumi- 
jeva pomoću dva glasa raz- 
ličita po jačini i visini? 

Vjeverica od šale izvodi skokove do pet metara udalj (a to 
bi za čovjeka odgovaralo skoku od 30 m!). Njezina gnijezda, 
remek-djela graditeljske vještine, iznutra su udobno obložena 
mahovinom. Uz gnijezdo gradi vjeverica posebnu dječju so- 
bicu za svoja 3—4 mladunca, zatim skrovište i smočnicu, 


Vjeverice se slade borovom korom, a poseban su im oblizak 


neki lišajevi i gljive, među njima i (za nas otrovna!) muhara. 
Dogodi se da proglođu telefonski kabel da bi lizale slanu 
olovnu oblogu žica. Ali mnogo veću štetu čine time što zatiru 
šumu glođući pupove drveća i što pljačkaju ptičja gnijezda. 


Nije lako napuniti hranom zimsko spremište u duplju drveta! 
U tim zalihama bude lješnjaka, žirova, češera i drugih po-- 
slastica. Ali dok se sve to nakupi valja dane i dane trčkarati 
uz drvo i niz drvo. Zanimljivo je gledati kako vjeverici uspi- 
jeva da strmoglavce juri niz drvo. To je rođeni akrobat! 

Vjeverica se ne plaši ružna vremena, vihora ni oluje. Samo 
će podignuti rep da njime kao kišobranom zaštiti leđa i gla- 
vu. Taj rep uopće ima svestranu porabu: u borbi je štit, a 
padobran i stabilizator pri smjelim skokovima s  kro- 
šnje na zemlju. Zato ga ona svaki dan njeguje i raščešljava. 


Ženka vjeverice brine se s mnogo pregaranja za svoju ne- 
stašnu dječurliju (bude ih i sedmoro!). Zaprijeti li kakva 
opasnost, ona će bez premišljanja, ali nježno, prenijeti mla- 
dunce zubima na sigurnije mjesto. (Kako to čini, vidite na slici.) 


51 


Katkada, tražeći područje izdašnije hranom, ove šumske vra- 
golanke krenu zajedno u skitnju, prevaljujući velike daljine. 
Spretno svladavaju različite zapreke, pa ih ni rijeka spo- 
rijega toka neće spriječiti da stignu kamo su naumile. 

Zelena žuna 


Tok-tok-tok! — odmjereno kratko kuckanje odje- 
kuje šumom još od ranog jutra. Tok-tok-tok! — 
Čvrsto zakvačena noktima za koru, poduprta o 
kratka i tvrda repna pera, zelena je žuna započela 
svoj radni dan. Tok-tok-tok! — Snažan dljetast 
kljun ispaljuje još jedan mitraljeski rafal udaraca; 
onda ptica načas prestane te pažljivo osluškuje. 
Krr, krr, krr! — jedva čujno krckanje u drvetu 
otkriva joj da su nametnici u drvetu također u 
punom poslu bušeći svoje vijugave hodnike. Tada 
žuna usmjeri niz točno odmjerenih udaraca na po- 
sve određeno mjesto tako da sitno iverje pršti na 
sve strane — 1 već joj je u kljunu prvi zalogaj 
današnjeg zajutarka: tusta i slasna ličinka. Ovaj ne- 
umorni živi stroj za obradu drveta, ova živahna 
ptica ima posebno građenu lubanju koja podnosi 
— bez ikakve glavobolje — to snažno čekićanje 
kljunom koje u toku dana traje po pet i šest sati, 
brzinom od stotinu udaraca u minuti. Za to vri- 
jeme taj neumorni šumski tesar u zelenom radnom 
haljetku i sa crvenom kapicom na glavi obilazi 
jedno drvo za drugim, leteći onim svojim osebuj- 


nim valovitim letom — i tako nam, sve nehotice, 


pruža dragocjenu pomoć u tamanjenju šumskih 
štetnika. | 


Jeste li znali?... 


.. da je na slici mužjak zelene žune? Poznaje se 
po crvenoj pjegi na obrazu, koje ženka nema. 
...da žuna pojede u prosjeku po 2000 mrava na 
dan? ...da u našim šumama živi i veća crna žuna, 
također sa crvenim tjemenom, a rjeđa je siva 
žuna? ...da se žune glase snažnim, oštrim klikta- 


njem, kao i njihovi bliski rođaci, još šarenkastiji 


djetlovi? 

Prilikom »inspekcije« svog područja žuna je otkrila stari 
panj koji naprosto vrvi mravima. Brzim udarcima kljuna 
ona sistematski trijebi i pohlepno guta sićušne stanovnike 
truloga šumskog dvorca, koji će dovečer ostati pust i prazan. 

U jesen, kad više nema kukaca, žune postaju vegetarijanci, 
pa se moraju zadovoljavati »dijetnom« hranom: bobicama, 
lješnjacima, žirovima. Tim plodovima one natrpaju svoje 
smočnice, jer su žune ptice stanarice: one se zimi ne sele. 


U proljeće šuma odzvanja bojnim klicima žuninih mužjaka. 
Boj se bije hladnim oružjem — oštrim kljunovima — u poje- 
dinačnim dvobojima oko izabrane ljepotice. Ti poklici znaju 
katkada zazvučati kao prasak srdačnog smijeha: kukjukju! 

Prsti su na žuninoj nozi okrenuti: dva naprijed, dva natrag 
— pa tvore prava kliješta. A jezik, koji vidimo u crvenom 
krugu, na vrhu je šiljast, a na rubovima pilast i kukast. Tako 
ulovljeni kukac ostaje čvrsto naboden te ne može pobjeći. 

Mužjaka, kojega prepoznajemo po crvenoj pjegi ispod oka, 
zapada da izdube gnijezdo u trulom dijelu debla. Tu, na mekoj 
prostirci od triješća, ženka izleže 6—8 sjajnobijelih jaja, a 
grije ih izmjenjujući se sa svojim obazrivim mužjakom. 


Nepune dvije sedmice od svojeg rođenja mali žunići imaju već 
zelen kaputić i crvenu kapicu te marljivo treniraju izlaženje 
iz gnijezda. Kad im to uspije, odjekivat će udarčići njihovih 
kljunića po kori drveta. Kasnije će se oni razići — kuda koji. 


Jelen 


Po dostojanstvenu držanju, ljepoti i skladu oblika 
i ponositu hodu, po svome veličanstvenom raz- 
granatom uresu na glavi — jelen je utjelovljenje 
mita o »šumskome vladaru«. Pa ipak je to stra- 
šljiva 1 izvjedljiva životinja, vrlo istančanih osjetila: 
s velike će udaljenosti osjetiti opasnost pa će na 


Najmilija hrana 


trava 


najmanji znak uzbune udariti u skokovit trk. Ipak, 
kukavica nije: ako ga zvijer napadne, branit će se 
kako njegovoj časti 1 odgovara. Prođe li opasnost, 
jelen će uzdignute glave 1 ponosna kroka nastaviti 
tumaranje šumom. Ženka, košuta, nema rogovlja 
pa spas može tražiti samo u bijegu. Obično okoti 
jedno jelenče, pjegavo i prvih dana posve nemoćno; 
ali će ono ubrzo, veselo skakućući, slijediti svoju 
mater na noćnu ispašu. Jelen je oduvijek bio pose- 
bno cijenjena lovna divljač. Tako je s vremenom 
iz mnogih krajeva Evrope istrijebljen; ponegdje 
ga uzgajaju u ograđenim lovištima; malo je tek 
šuma kojima još slobodno šeće taj gordi gospodar 
divljine. 


Jeste li znali?... 


...da jelen bude dug do 
2,15 m, u plećima visok 
do 1,50 m a težak do 250 
kg? ...da rogovlje odrasla 
jelena ima na svakom rogu 
bar po šest parožaka, a da 
se s godinama taj broj po- 
većava pa može biti 1 dvo- 
struko veći? ...da dobro 
razvijeno rogovlje teži 5— 
8 kg, izuzetno 1 dvostruko? 
...da bijeli jelenji repić 
služi kao signalna zasta- 
vica? Zenka koja predvodi 
krdo pođe oprezno u izvi- 
đanje, pa ako nema opa- 
snosti, uzmahnut će neko- 
liko puta repom: to je 
ostalima znak »zrak je 
ČiSt«. ...da je jelen šumski 
štetnik jer glođe koru drve-- 
ća, a još će veću štetu na- 
činiti upadne li u rasadnik 
ili na njivu? 

Žir kora drveta 

U svom području jelen ima »osobno kupalište« — blatušinu 
u kojoj se kaljuža. Ako ga zvijeri progone, bacit će se bez 
predomišljanja u vodu da im time zametne trag. Taj vrsni 
plivač preplivat će bez mnogo muke i uzak morski tjesnac. 


Kao i djeca, jelenčad uživa u igri hvatača (lovice), a poiz- 
dalje paze na njih košute. Sebični mužjaci, grubi prema ko- 
šutama i lanadi, ne brinu se za svoje potomstvo. Kad se pje- 
gavo lane zguri u grmu, teško ga je opaziti: to mu je zaštita. 


U jelenjem rodu vlada matrijarhat. Samo-stari mužjaci mogu 
biti članovi »muških klubova«, a mlađi slijede ženke, od kojih 
jedna predvodi krdo. Kad su zimi zbog snijega ugroženi glađu, 
jeleni će se udružiti u velika krda da se lakše brane i griju. 

Doba parenja, u rujnu, vrijeme je pravih viteških turnira u 
borbi za ženku. Uz bijesnu riku od koje šuma ječi (po sta- 
rom slavenskom glagolu koji znači rikati dobio je ime mje- 
sec rujan!) gruha rogovlje jedno o drugo. Jači pobjeđuje. 

Začuđeno ćete upitati: a zašto ovaj jelen na slici liže zeca? 
Kao i naša domaća stoka, jelen žudi za solju, a zečje je krzno 
slankasto. Za promjenu, jelen će svom »vegetarijanskom« 


jelovniku dodati katkad i koju gatalinku ili čak i — puža. 


Veličinu i dob jelena možemo procijeniti prema rogovlju. 
Evropski ga jelen odbacuje redovito svake godine, u veljači 
ili ožujku. U toku ljeta narasta mu novo, veće i jače. Dok 
je koštani rog još nježan, zaštićen je mekanim slojem — likom. 

Kamenarka 


Ako vas sreća posluži da u najsjenovitijem 1 naj- 
vlažnijem zakutku šume možete promatrati šetnju 
stonoge, pritajite se pa s posebnom pomnjom gle- 
dajte na koji način taj beskralješnjak miče svoje 
mnogobrojne udove. (Naziv stonoga malo je pre- 
tjeran jer, na primjer, ovdje naslikana smeđa ka- 
menarka ili gujin češalj ima samo petnaest pari 
nogu; ali u nekim evropskim jezicima stonogu 
zovu čak 1 »tisućunoga«!) To promatranje neće 
vam biti jednostavno jer stonoga nije pipav ljeni- 
vac. Pogotovu nemojte nju pitati kojim redom miče 
noge: kad bi o tome stala razmišljati, zabunila bi 
se, pobrkala noge 1 ostala tapkati u mjestu. No 
šalu na stranu! Iskoristite vrijeme dok je možete 
proučavati, jer će stonogina prva briga biti da vam 
nestane s oka. Stonoge su mesojedi: žive od ku- 
kaca, leptira 1 crva, a ne preziru ni gujavice, koje 
će potražiti u njihovim skrovištima. Potrebna im 
je vlaga pa im suha zemlja nikako ne godi. Tijelo 
stonoge sastoji se od kolutića; svakom kolutiću 
pripada po par nogu, a također i odušci — otvori 
uzdušnica kojima ta životinja diše. 


Jeste li znali?... 


...da smeđu kamenarku možete naći i u vrtu ili 
parku, najčešće pod kamenom (odatle joj ime!) ili 
daskom koja već dugo leži na zemlji? ...da neke 
velike stonoge iz toplih krajeva imaju doista sto- 
tinu, pa i više od stotinu (ali ne iznad 150) para 
nogu? | 

Gujin češalj češće mijenja staru odjeću. Ostavlja je negdje na 
kamenu, jer mu za nju nitko ne bi dao ni pet para. Ali on 
tada ne ostaje go: već mu je pod starom odjećom izrasla no- 
va, prostranija nego stara, a s njom također i nova obuća. 


Stonoge, vješti lovci, napadaju i puževe, kojima preostaje 
slaba obrana: sluz kojom se štite u nekim prilikama sada 
im neće pomoći. Otrovnim ugrizom kamenarka umrtvljuje 
svoj plijen, koji joj ostaje prepušten na milost i nemilost. 


Desno gore vidite otrovni aparat gujina češlja: par kliješta 
spojenih s otrovnim žlijezdama. Lijevo dolje je prerez kroz 
jedan kolutić tijela: maleni četverokut shematski prikazu- 
je srce, a bijela elipsa crijeva. Noge imaju više članaka. 

Stonoga vidi svijet samo u crno-bijelim tonovima. Predmete 
oko sebe slabo razlikuje: sve joj se javlja u obliku mrežasta 
mozaika, kao što pokazuje ova slika. Ovdje je ugledala 
nešto duguljasto što puže: gujavicu, koju će u slast pojesti. 

Ženka kamenarke leže jaja — hrpicu sluzave tvari — u zem- 
lju, ili ih zalijepi za suh list. Novorođenčad (jedno je prikaza- 
no u žutome krugu) ima otprilike samo polovicu broja 
kolutića i para nogu odrasle životinje. Porast će im kasnije. 


Ovako izgleda smeđa kamenarka kad miruje (gore) i kad 
hoda ili trči (dolje). Ta se životinjica kreće veoma brzo, a 
pri tom stavlja u pokret naizmjence po jedan red nogu: lijeve, 
zatim desne, pa opet lijeve i tako dalje. Tako hodaju stonoge. 


Hrastova osa šiškarica 


Vjerojatno ste na izletu kroz šumu opazili oble iz- 
rasline koje u proljeće katkad u obilju vise po 
hrastovu lišću i peteljkama. Te šiške, koje će ne- 
upućeni zamijeniti s bobama, nisu drugo nego pri- 
rodni inkubatori za mnogobrojne različite ličinke. 
Odatle će usred ljeta izmiljeti svakojaki krilati kuk- 
Čići, među njima i malena hrastova osa šiškarica. 
A_ kako nastaje šiška? — upitat ćete. Osica probuši 
pupoljak te uloži u nj nekoliko jaja i nešto tekuće 
tvari. Biljno tkivo brani se od te strane materije 
tako što je opkoli nabreklinom koja malo-pomalo 
raste 1 dobiva oblik tvrde drvenaste kuglice. Neke 
nas ose šiškarice posebno iznenađuju time što im 
porod nije nalik na roditelje. Hrastova osa šiška- 
rica koja je izbola pupoljke i u njih uložila jaja 


posve je beskrilna, ali će joj sva djeca biti krilata, | 


i ženke i mužjaci. Krilate ženke (a jednu vam pri- 


kazujemo ovdje dolje) zavući će se pod zemlju i 


svoja jaja položiti na hrastovo žilje. Tu će tada 
nastati šiške na korijenju, a u njima će se razviti 
sve same beskrilne ženke, kao što je bila i ona prva 
koju smo spomenuli. A one će dalje u šiškastim 


13 puta povećana 


kolijevkama na lišću uzgojiti krilat porod. U ovoga 
čudnog kukčića nisu, dakle, djeca nalik na rodi- 
telje, nego na djedove (ili točnije: na bake). Ta 
izmjena generacija zavarala je u svoje vrijeme čak 
i prirodoslovce, pa su svakoj generaciji bili nadje- 
nuli posebno latinsko ime smatrajući je i posebnom 
vrstom. 


Jeste li znali?... 


...da razne osice izazivaju šiške na ružama, vrba- 
ma, topolama, kestenima i desecima drugih bi- 
ljaka? Sišaka ima glatkih i mahovinastih, velikih i 
malih, savršeno okruglih i nepravilnih, sivih i ru- 
menih, a različite su i iznutra: neke imaju veliku 
središnju šupljinu, druge su šupljikave, treće spu- 
žvaste... Svaka vrsta šiške odgovara posebnoj vrsti 
šiškarice. ...da šiške nisu proizvodi isključivo ne- 
kih osica, nego i nekih mušica — šišaraca ili hržica? 
.. da na našim hrastovima živi 88 različitih vrsta 
šiškarica (a to je oko 90% svih naših šiškarica i 
babuškarica)? _...da je svaka šiška kolijevka ši- 
škaričinim ličinkama, a razvija se zbog nadražaja 
što ga na biljno tkivo vrše izležena jaja? ...da su 
najveće ose šiškarice duge do 2,5 cm, a najmanje 
niti jedan milimetar pa idu u najsitnije kukce 
uopće? 

Ovo su šiške što su ih na hrastovim žilama izazvale ulaga- 
njem jaja krilate ose šiškarice. Krajem zime iz ovih će se 
šišaka izleći beskrilne osice, i to odreda sve same ženke. Jed- 
nu takvu osicu, koja se izlegla prva, vidite kako upravo 
mili iz mračnoga podzemnoga hodnika na sunčevu svjetlost. 


na ubodenim mjestima, razvijati šiške. U njihovoj unutra- 
šnjosti izmiljet će iz jaja ličinke. Hraneći se stijenkama 
svog stana, one će pomalo izrasti u krilate kukce — mužjake 
i ženke. U krugu je prerez kroz šišku s odajama za ličinke. 


Evo shematskog prikaza kako se odvija životni krug hrastove 
šiškarice. Modre crte pokazuju put krilatih ženka od grana 
do žila. Isprekidane crvene crte označavaju obrnut put bes- 
krilnih ženka: od korijenja pa do krošnje. U krugu se vi- 
di kako izgledaju šiške na žilama pošto su ih osice napustile. 

Taj se beskrilni oblik šiškarice uspeo uz golem hrast. Kad 
je na kraju grane dospio do pupoljka što je tek izbio, pro- 
bost će ga i u nj ubaciti desetak jaja i kap tekućine. Time 
je kukac završio svoju prirodnu dužnost. Nedugo zatim će 
uginuti, ne dočekavši da vidi kako se razvijaju  šiške. 


Ljeto se primaklo kraju. Od nekad lijepih — rumenih i 
glatkih — šišaka (usporedite lijevu sliku!) ostale su sada 
samo neugledne »ruševine«: svi su ih kukčići napustili. Po- 
slije parenja sele se ženke kratkim letom na obližnje hra- 
stove. Ondje se uvuku u zemlju, dopru do žila i tu polože jaja. 


U davno doba trošili su ljudi velike količine hrastovih šiša- 
ka jer sadržavaju tanina (treslovine). Služile su im za izra- 
du boja za tkanine, a još više za spravljanje tinte za pisa-. 
nje. Ovdje vidite davnog prepisivača rukopisa iz vremena 
kad se još pisalo guščjim perima i crnilom od šišaka. 


Pupavac 


Evo krasna primjerka pernatoga šumskog svijeta: 
to je pupavac. (Zovu ga još kruničar, božjak ili 
futač). Zaista je osebujna ptica, s tim svojim du- 
gim kljunom, prutastim leđima i repom, a da i ne 
govorimo o bujnoj kukmi koju može uspraviti i 
složiti uz glavu. Reklo bi se da izigrava nekakvog 
indijanskog poglavicu u šumi, a još češće po šu- 
marcima i okolnim pašnjacima (gdje dugim klju- 
nom pobire kukce iz goveđe balege). Ova oprezna, 
plašljiva 1 kod nas već prilično rijetka ptica ne 
voli guštik, nego manje čistine s drvećem, pa ćete 
je koji put ugledati u vinogradu, u voćnjaku ili 
U parku. Ljepota 1 ljupki leptirasti način letenja 
nikako nisu u skladu s pupavčevim »pogledima« 
na urednost i čistoću. Gnijezdo gradi u pukotini 
među stijenjem ili u duplju, ai ga ni najmanje 
briga nije da ga održava čistim. Kako su mu k 
tome A obdareni smradnim trtičnim žli- 
jezdama, nije čudo što kome prigovorimo da »smr- 
di kao futač«. A otkud mu ime božjak? Vjerojatno 
odatle što zbog duga kljuna a kratka jezika guta 
plijen tako da ga najprije baci uvis pa onda do- 
čeka u ždrijelo: netko je to »pogledanje u nebo« 
shvatio tako da ptica zahvaljuje bogu na dobru 
zalogaju. 

Jeste li znali?.. 


. .da se pupavac može lako pripitomiti i naviknuti 
na čovjeka? . da ova ptica selica provede kod 
nas samo četiri do pet toplih mjeseci u godini? 

Ove ptice žive usamljene, ili pak u manjim skupinama. Za- 
nimljiv je njihov zov pup-pup-pup! (po kojemu je ta ptica 
dobila ime pupavac) jer se često mijenja po tonu i jačini. 


Pupavac ne leti brzo: let mu je lagan i lelujav. Na zemlji je 
međutim hitar: nemirno trčkara i skakuće tamo-amo te rado- 
znalo zaviruje posvuda, a s vremena na vrijeme udari u trk. 


Pupavac nije izbirač u mjestu gdje će se gnijezditi. Dobro mu 
je duplje u drvetu, a tako isto i rupa u ruševnu zidu ili drugo 
slučajno nađeno zaklonište. Tu ženka izleže četiri do pet jaja 
maslinastozelene ljuske: bojom su tako prilagođena okoli- 
ci. Priroda mu je porod opskrbila posebnim žlijezdama 
koje izlučuju neizdržljiv smrad — a on odbija grabežljivce. 


61 


Kao vrlo brižljivi roditelji, pupavci se brinu da im djeca imaju 
uvijek dovoljno hrane. Ali njihova čistoća — to je već druga 
priča: gnijezda su im pravi — svinici. Ni muhe im ne smetaju. 

U jesen pupavci sele u toplije predjele. Odlaze ravno u sre- 
dišnju Afriku, kako vam pokazuje slika, ili u Indiju. Za- 
nimljivo je što se ondje često nastane i usred kakva sela. 

ŠAROLIKO CARSTVO ŽIVOTINJA 
1. ŽIVOTINJE U ŠUMI I ŠIKARI 


Ovo je prvi svezak male zoološke enciklopedije 
posvećene životinjskom svijetu Evrope. 


Ostali su svesci: 


. ŽIVOTINJE U MORU I KRAJ MORA 
. ŽIVOTINJE IZ PLANINE I DOLINE 

. ŽIVOTINJE OKO KUĆE I U VRTU 

. ŽIVOTINJE KOPNENIH VODA 

. ŽIVOTINJE U POLJU I DVORIŠTU 

